Töötajate rahulolu-uuring 2018

Kokkuvõte

Küsimustikule oli vastajaid kokku 57 (2017- 63).

Varasematel aastatel ei ole olnud ühtegi vastajate gruppi kus vastanute arv oleks jäänud alla 3 (seekord oli neid kolm). Hinnangute üldistamiseks õppekavarühmiti on oluline vähemalt kolme vastaja olemasolu.

Vastajaid oli järgmiselt:

|  |  |
| --- | --- |
| Kantselei, Arendustalitus, Täiend- ja ümberõppe talitus | 10 |
| Haldustalitus | 8 |
| Andmebaaside ja võrgu disain ning haldus | 1 |
| Sotsiaaltöö, toitlustus, koduteenindus | 6 |
| Logistika, Kaubandus | 2 |
| Ehitus, Transpordivahendite juhtimine, Energeetika ja automaatika | 5 |
| Transporditehnika | 1 |
| Põllumajandus, Veterinaaria, Kalandus | 6 |
| Tugitalitus | 11 |
| Üldharidusained | 7 |

Koolis tervikuna on töötajate rahulolu näitajad võrreldes eelmise aastaga kasvanud ja seda kõikides küsitluse teemagruppides.

Koolipere: 4,23 (2017 - 4,10). Kõikides gruppides on rahulolu paranenud. Kõige madalam oli näitaja Logistika/Kaubanduses 3,88.

Info liikumine: 3,84 (2017 - 3,79). Kooli arengukava eesmärkides on antud näitajal seatud sihtväärtus, milleks on suurem kui 3,95. Seda sihti ei ole veel saavutatud. Eriti madal on hinnang Logistika/Kaubandus 2,83. Suhteliselt madalamad on hinnangud ka Sotsiaaltöö, toitlustus, koduteenindus (3,61), Tugitalitus (3,73) ja Üldharidusained (3,81). Võrreldes eelmise aastaga on rahulolu tublisti paranenud Üldharidusained (3,81, 2017- 3,21).

Töövahendid/töötingimused: 4,32 (4,15). Sihtväärtus (4,00) on ületatud. Antud küsimuste gruppi jääb ka arengukava tulemusnäitaja „Rahulolu tööaja korraldusega“, mille sihtväärtuseks on 4,00. Kooli keskmine oli 4,39 (2017 - 4,19). Enamus gruppidest oli vastuste keskmine üle 4,10. Oluliselt madalaim oli see Sotsiaaltöö, toitlustus, koduteenindusel (3,58).

Eestvedamine, kaasamine: 4,10 (2017 - 4,07). Kooli sihtväärtus on 4,00. Gruppide keskmine on selles teemas suhteliselt ühtlane. Madalaim oli näitaja Tugitalitusel (3,90).

Kooli areng ja muutused: 4,13 (2017 - 4,09). Keskmisest oluliselt madalam oli see näitaja Logistika, Kaubandusel (3,30). Oluliselt on näitaja paranenud Põllumajandus, Veterinaaria, Kalandus (4,50, 2017 - 4,15).

Töötaja arenguvõimalused: 4,21 (2017 – 4,19), sihtväärtus 4,00. Antud teemagruppi jääb ka arengukava tulemusnäitaja „Rahulolu koolitustel osalemisega“ 4,39 (2017 - 4,22), mille sihtväärtus on seatud 4,10. Teemagrupi sihtväärtusest on madalam näitaja Logistika/ Kaubandusel (3,75) ja Haldustalitusel (3,98). Haldustalituse inimestel on keskmist rahulolu allapoole toonud vähene võimalus vahetada kogemusi kolleegidega teistest koolidest; Logistika ja Kaubanduse keskmist hinnet on kõige rohkem mõjutanud vähene võimalus arutada juhtkonna või otsese ülemusega oma soovidest ja arenguvõimalustest ning täienduskoolituse mittepiisavus.

Tunnustamine: 4,28 (2017 - 4,18). Rahulolu tunnustamisega on aasta-aastalt kasvanud ja saavutanud suhteliselt kõrge taseme. Näitaja on paranenud pea kõigis gruppides.

Maine, soovitamine: 4,47 (2017 - 4,41). Tegemist on kooli kõrgeima keskmise näitajaga. See tähendab, et kooli töötajad on rahul oma töökohaga ja soovitavad tuttavatel tulla kooli õppima. Ka täienduskoolituskursustele. Nii nagu üldiselt kutsehariduse valdkonnas, siis soovitakse, et kooli maine oleks ühiskonnas parem.

Rahulolu-uuringus on eraldi küsimuste blokk, mis puudutab õpilaste oskusi/omadusi. Nende küsimuste osas, võrreldes eelmise aastaga, on õpetajate arvamus keskmiselt veidi langenud. Kõige rohkem on langenud hinnang õpilaste positiivsele suhtumisele (3,75, 2017 - 3,94) ja suhtlemisoskusele (3,35, 2017 - 3,51). Jätkuvalt on kõige madalam hinnang õpilaste kohusetundlikkusele (3,05, 2017 - 3,11). Kõige enam on kasvanud hinnang õpilaste loovusele (3,60, 2017 - 3,48). Kõige kõrgem on hinnang õpilaste abivalmidusele (3,84, 2017 - 3,94).